title: Komisjoni rakendusmäärus (EL) nr 1/2013, 3. jaanuar 2013 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               4.1.2013

               ET

               Euroopa Liidu Teataja

               L 1/13

         KOMISJONI RAKENDUSMÄÄRUS (EL) nr 1/2013,
   3. jaanuar 2013,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. jaanuar 2013

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MA

                  45,1

                  TN

                  72,6

                  TR

                  107,0

                  ZZ

                  74,9

                  0707 00 05

                  EG

                  191,6

                  TR

                  128,6

                  ZZ

                  160,1

                  0709 93 10

                  MA

                  40,0

                  TR

                  112,0

                  ZZ

                  76,0

                  0805 10 20

                  EG

                  73,2

                  MA

                  68,7

                  TR

                  62,5

                  ZZ

                  68,1

                  0805 20 10

                  MA

                  72,8

                  ZZ

                  72,8

                  0805 20 30, 0805 20 50, 0805 20 70, 0805 20 90

                  IL

                  78,4

                  MA

                  101,4

                  TR

                  86,0

                  ZZ

                  88,6

                  0805 50 10

                  TR

                  73,5

                  ZZ

                  73,5

                  0808 10 80

                  MK

                  34,9

                  US

                  177,9

                  ZZ

                  106,4

                  0808 30 90

                  US

                  187,1

                  ZZ

                  187,1

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) 2016/824, 25. mai 2016, millega sätestatakse rakenduslikud tehnilised standardid seoses mitmepoolsete kauplemissüsteemide ja organiseeritud kauplemissüsteemide toimimise kirjelduse sisu ja vormiga ning Euroopa Väärtpaberiturujärelevalve teavitamisega kooskõlas Euroopa Parlamendi ja nõukogu direktiiviga 2014/65/EL finantsinstrumentide turgude kohta (EMPs kohaldatav tekst)

text:
               26.5.2016

               ET

               Euroopa Liidu Teataja

               L 137/10

         KOMISJONI RAKENDUSMÄÄRUS (EL) 2016/824,
   25. mai 2016,
   millega sätestatakse rakenduslikud tehnilised standardid seoses mitmepoolsete kauplemissüsteemide ja organiseeritud kauplemissüsteemide toimimise kirjelduse sisu ja vormiga ning Euroopa Väärtpaberiturujärelevalve teavitamisega kooskõlas Euroopa Parlamendi ja nõukogu direktiiviga 2014/65/EL finantsinstrumentide turgude kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. mai 2014. aasta direktiivi 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL, (1) eriti selle artikli 18 lõike 11 kolmandat lõiku,
   ning arvestades järgmist:

               (1)

               Oluline on teadvustada, et kuna finantsturgude tõhusa ja nõuetekohase toimimise tagamiseks peavad pädevad asutused teostama mitmepoolsete ja organiseeritud kauplemissüsteemide järelevalvet, on pädevatel asutustel vaja täielikku teavet nende eesmärgi, struktuuri ja korralduse kohta.

               (2)

               Selle teabe esitamisel tuleks lähtuda teabest, mida investeerimisühingud või turukorraldajad peavad direktiivi 2014/65/EL kohase tegevusloa üldnõuete raames esitama. Teave peaks keskenduma kauplemissüsteemi erifunktsioonidele, et pädevatel asutustel oleks võimalik hinnata, kas süsteem vastab mitmepoolse või organiseeritud kauplemissüsteemi määratlusele, ning hinnata selle vastavust Euroopa Parlamendi ja nõukogu direktiivis 2014/65/EL ja määruses (EL) nr 600/2014 (2) sätestatud kohapõhistele erinõuetele. Üksikasjaliku kirjelduse esitamise kohustus ei tohiks mõjutada investeerimisühingu või turukorraldaja kohustust esitada oma pädevale asutusele direktiivis 2014/65/EL ja määruses (EL) nr 600/2014 nõutud muud teavet ega pädevate asutuste õigust nõuda kauplemiskohtadelt pideva järelevalve käigus muud teavet.

               (3)

               Pädevatele asutustele laekuv teave peaks tagama mitmepoolse või organiseeritud kauplemissüsteemi toimimise kohta direktiivi 2014/65/EL kohaste üksikasjalike kirjelduste kogumise ühetaolisel viisil ning tagama selliste olemasolevate mitmepoolsete kauplemissüsteemide teabe tõhusa töötlemise, kes üksikasjaliku kirjelduse esitamise nõude jõustumise ajal juba siseriikliku tegevusloa alusel tegutsevad.

               (4)

               Kuna VKEde kasvuturge eristab muudest mitmepoolsetest kauplemissüsteemidest asjaolu, et nende suhtes kohaldatakse direktiivis 2014/65/EL sätestatud lisanõudeid, tuleb VKEde kasvuturgudel esitada lisateavet.

               (5)

               Kuna organiseeritud kauplemissüsteeme eristab mitmepoolsetest kauplemissüsteemidest asjaolu, et korraldaja võib kauplemisprotsessis kasutada kaalutlusõigust sisaldavaid eeskirju, ja kuna organiseeritud kauplemissüsteemi korraldaja vastutab süsteemi kasutajate ees, peaksid organiseeritud kauplemissüsteemid esitama lisateavet.

               (6)

               Tõhusa töötlemise tagamiseks tuleks nõutav teave esitada elektrooniliselt.

               (7)

               Et Euroopa Väärtpaberiturujärelevalvel (edaspidi „ESMA“) oleks lihtsam avaldada kõikide liidus tegutsevate mitmepoolsete ja organiseeritud kauplemissüsteemide loetelu ühes teabega nende osutatavate teenuste kohta ja neile määratud kordumatu tunnuskoodiga, tuleks selle teabe esitamiseks kasutada standardvormi.

               (8)

               Järjepidevuse huvides ja finantsturgude sujuva toimimise tagamiseks tuleb käesoleva määruse sätteid ja vastavaid direktiivi 2014/65/EL üle võtvaid siseriiklikke sätteid hakata kohaldama samast kuupäevast.

               (9)

               Kõiki käesoleva määruse kohaselt esitatavaid isikuandmeid tuleks kasutada täpselt ja üheselt määratletud õiguspärastel eesmärkidel ning mitte töödelda edasi nende eesmärkidega kokkusobimatul viisil. Kooskõlas Euroopa Parlamendi ja nõukogu direktiivi 95/46/EÜ (3) artikliga 6 tuleks isikuandmeid säilitada ainult nii kaua, kui see on järelevalvefunktsiooni täitmiseks vajalik, ning teatavaks tuleks teha nende säilitamise maksimaalne aeg.

               (10)

               Käesolev määrus põhineb rakenduslike tehniliste standardite eelnõul, mille ESMA esitas komisjonile.

               (11)

               ESMA on korraldanud avalikud konsultatsioonid käesoleva määruse aluseks oleva rakenduslike tehniliste standardite eelnõu kohta, analüüsinud potentsiaalseid seonduvaid kulusid ja tulusid ning küsinud Euroopa Parlamendi ja nõukogu määruse (EL) nr 1095/2010 artikli 37 kohaselt moodustatud väärtpaberituru sidusrühmade kogu arvamust (4).

         ON VASTU VÕTNUD KÄESOLEVA MÄÄRUSE:
   Artikkel 1
   Mõisted
   Käesolevas määruses kasutatakse järgmisi mõisteid:
   1)   „asjaomane korraldaja“–

               a)

               mitmepoolset kauplemissüsteemi korraldav investeerimisühing;

               b)

               organiseeritud kauplemissüsteemi korraldav investeerimisühing;

               c)

               mitmepoolset kauplemissüsteemi korraldav turukorraldaja;

               d)

               organiseeritud kauplemissüsteemi korraldav turukorraldaja;

         2)   „varaklass“– direktiivi 2014/65/EL I lisa C jaos sätestatud finantsinstrumentide kategooriad.
   Artikkel 2
   Mitmepoolsete kauplemissüsteemide ja organiseeritud kauplemissüsteemide kohta esitatav teave
   1.   Asjaomane korraldaja esitab oma pädevale asutusele järgmise teabe:

               a)

               mitmepoolses või organiseeritud kauplemissüsteemis kaubeldavad finantsinstrumentide varaklassid;

               b)

               finantsinstrumentide kauplemiseks kättesaadavaks tegemise eeskirjad ja protseduurid ühes selle teabe avalikkusele kättesaadavaks tegemiseks kasutatava avaldamiskorra andmetega;

               c)

               kauplemissüsteemidele objektiivse ja mittediskrimineeriva juurdepääsu tagamiseks kehtestatud eeskirjad ja protseduurid ühes vastava teabe avalikkusele kättesaadavaks tegemiseks kasutatava avaldamiskorra andmetega;

               d)

               mitmepoolse või organiseeritud kauplemissüsteemi kasutajatele investeerimisotsuse kujundamiseks piisava teabe kättesaadavuse tagamise meetmed ja protseduurid, võttes arvesse nii kasutajate laadi kui ka kaubeldavate finantsinstrumentide klasse;

               e)

               direktiivi 2014/65/EL artiklites 48 ja 49 sätestatud tingimustele vastavuse tagamise süsteemid, protseduurid ja kord;

               f)

               süsteemides (näiteks turutegemise skeemides) likviidsuse pakkumise hõlbustamise korra üksikasjalik kirjeldus;

               g)

               tehingute järelevalve korra ja protseduuride kirjeldus, nagu nõutud direktiivi 2014/65/EL artiklis 31;

               h)

               finantsinstrumentidega kauplemise peatamise ja lõpetamise kord ja protseduurid, nagu nõutud direktiivi 2014/65/EL artiklis 32;

               i)

               kaubeldavate finantsinstrumentide ning mitmepoolse või organiseeritud kauplemissüsteemi kauplemisfunktsiooni suhtes kauplemiseelse ja kauplemisjärgse läbipaistvuse kohustuste täitmise kord; koos selle teabega tuleb esitada teave mis tahes kavatsuse kohta kasutada määruse (EL) nr 600/2014 artiklite 4 ja 9 kohaseid vabastusi ning sama määruse artiklite 7 ja 11 kohast avalikustamisega viivitamist;

               j)

               tema süsteemides täidetavate tehingute tõhusa arveldamise kord ning kord, millega tagatakse, et kasutajad on teadlikud oma vastavatest kohustustest;

               k)

               tema korraldatava mitmepoolse või organiseeritud kauplemissüsteemi liikmete või osaliste nimekiri.

         2.   Asjaomane korraldaja esitab oma pädevale asutusele oma kauplemissüsteemi toimimise üksikasjaliku kirjelduse, milles täpsustab järgmist:

               a)

               kas süsteem on funktsionaalsuselt hääl-, elektrooniline või hübriidsüsteem;

               b)

               elektroonilise või hübriidkauplemissüsteemi korral kauplemishuvide sobitamise ja täitmise kindlaksmääramiseks kasutatava algoritmi või programmi laad;

               c)

               häälkauplemissüsteemi korral kauplemishuvide sobitamise ja täitmise kindlaksmääramiseks kasutatavad eeskirjad ja protokollid;

               d)

               kirjeldus, milles põhjendatakse kauplemissüsteemi vastavust mitmepoolse või organiseeritud kauplemissüsteemi määratluse igale elemendile.

         3.   Asjaomane korraldaja esitab oma pädevale asutusele teabe selle kohta, kuidas ja millises olukorras mitmepoolse või organiseeritud kauplemissüsteemi korraldamine võiks põhjustada huvide konflikti ühelt poolt mitmepoolse või organiseeritud kauplemissüsteemi, selle korraldaja või omanike ning teiselt poolt mitmepoolse või organiseeritud kauplemissüsteemi kindla toimimise vahel. Asjaomane korraldaja täpsustab direktiivi 2014/65/EL artikli 18 lõikes 4 sätestatud nõuete täitmise protseduurid ja korra.
   4.   Asjaomane korraldaja esitab oma pädevale asutusele mitmepoolse või organiseeritud kauplemissüsteemi haldamise, korraldamise või järelevalve kolmandale isikule edasiandmise kohta järgmise teabe:

               a)

               selliste edasiantud tegevustega seotud riskide kindlaksmääramise ja edasiantud tegevuste jälgimise korralduslikud meetmed;

               b)

               asjaomase korraldaja ja edasiantud tegevuse teenust osutava üksuse vaheline kokkulepe, milles on kirjas laad, ulatus, eesmärgid ja teenustaseme kokkulepped.

         5.   Asjaomane korraldaja esitab oma pädevale asutusele teabe seostest reguleeritud turu, mitmepoolse kauplemissüsteemi, organiseeritud kauplemissüsteemi või samale asjaomasele korraldajale kuuluva kliendi korralduste süsteemse täitjaga või nende osaluse kohta.
   Artikkel 3
   Mitmepoolsete kauplemissüsteemide kohta esitatav lisateave
   Lisaks artiklis 2 sätestatud teabele esitab asjaomane korraldaja oma pädevale asutusele direktiivi 2014/65/EL artikli 19 lõikes 3 sätestatud nõuete kohta järgmise teabe:

               a)

               sellise korra ja selliste süsteemide kirjeldus, mis on kehtestatud, et juhtida korraldaja riske, määrata kindlaks kõik tegevuse seisukohast olulised riskid ja võtta nende riskide maandamiseks tulemuslikud meetmed;

               b)

               korraldaja süsteemides täidetavate tehingute tõhusa ja õigeaegse lõpuleviimise hõlbustamiseks rakendatud korra kirjeldus;

               c)

               turul sõlmitud tehingute laadi ja ulatust ning korraldaja riskide ulatust ja taset arvestades turu nõuetekohase toimimise soodustamiseks piisavaks peetud finantsvahendite kirjeldus.

         Artikkel 4
   Juba tegutsevate mitmepoolsete kauplemissüsteemide kohta esitatav teave
   Investeerimisühing või turukorraldaja, kellel on Euroopa Parlamendi ja nõukogu direktiivi 2004/39/EÜ (5) artikli 5 kohane tegevusluba ja kes käesoleva määruse kohaldamiskuupäeval tegutseb, peab vajaduse korral esitama käesoleva määruse artiklites 2 ja 3 osutatud teabe, et:

               a)

               parandada, ajakohastada või täpsustada varem asjaomase korraldaja poolt oma pädevale asutusele esitatud teavet;

               b)

               tõendada direktiivist 2014/65/EL ja määrusest (EL) nr 600/2014 tulenevate selliste kohustuste täitmist, mis enne käesoleva määruse kohaldamist mitmepoolse kauplemissüsteemi suhtes ei kehtinud.

         Artikkel 5
   Mitmepoolsete kauplemissüsteemide kohta VKEde kasvuturuna registreerimiseks esitatav lisateave
   Mitmepoolse kauplemissüsteemi VKEde kasvuturuna registreerimist taotlev asjaomane korraldaja tagab, et artiklite 2 ja 3 kohase teabe esitamisel on selgelt märgitud VKEde kasvuturu jaoks valitud funktsioonid või kord.
   Artikkel 6
   Organiseeritud kauplemissüsteemide kohta esitatav lisateave
   Organiseeritud kauplemissüsteemi korraldav asjaomane korraldaja peab lisaks artiklis 2 nõutule esitama oma pädevale asutusele järgmise teabe:

               a)

               teave selle kohta, kas kooskõlas direktiivi 2014/65/EL artikli 20 lõikega 5 tehakse organiseeritud kauplemissüsteemis sõltumatul viisil turutegemiseks koostööd teise investeerimisühinguga;

               b)

               üksikasjalik kirjeldus selle kohta, kuidas ja millises olukorras ta kooskõlas direktiivi 2014/65/EL artikli 20 lõikega 6 organiseeritud kauplemissüsteemis korraldusi kaalutlusõiguse alusel täidab;

               c)

               eeskirjad, protseduurid ja protokollid, mis võimaldavad korraldajal suunata liikme või osalise kaubandushuvi organiseeritud kauplemissüsteemist välja:

               d)

               direktiivi 2014/65/EL artikli 20 lõike 7 kohase kliendikorralduste sobitamistehingute kasutamise kirjeldus;

               e)

               eeskirjad ja protseduurid, millega tagatakse organiseeritud kauplemissüsteemis sõlmitud tehingute vastavus direktiivi 2014/65/EL artiklitele 24, 25, 27 ja 28, kui neid eeskirju organiseeritud kauplemissüsteemi kasutaja puhul korraldaja suhtes kohaldatakse.

         Artikkel 7
   Varaklassipõhine teave
   Kui mitmepoolse või organiseeritud kauplemissüsteemi asjaomane korraldaja kohaldab erinevate varaklasside suhtes erinevaid eeskirju, siis esitab ta käesolevas määruses nõutud teabe iga sellise varaklassi kohta eraldi.
   Artikkel 8
   Olulised muutused
   1.   Asjaomane korraldaja esitab (juhul kui see on asjakohane, et hinnata korraldaja vastavust direktiivile 2014/65/EL ja määrusele (EL) nr 600/2014) oma pädevale asutusele kirjelduse kõikide oluliste muutuste kohta võrreldes käesoleva määruse kohaselt varem esitatud teabega.
   2.   Kui asjaomane korraldaja saadab oma pädevale asutusele uue teabe, et varem käesoleva määruse kohaselt esitatud teavet parandada, ajakohastada või täpsustada, ei pea ta ühes sellega esitama väheolust või tehnilist laadi teavet, mis ei ole direktiivile 2014/65/EL või määrusele (EL) nr 600/2014 vastavuse hindamisel asjakohane.
   3.   Käesoleva määruse kohaldamiskuupäeval tegutsev investeerimisühing või turukorraldaja, kellel on direktiivi 2004/39/EÜ kohane tegevusluba mitmepoolse kauplemissüsteemi korraldamiseks, peab lisaks käesoleva artikli lõikes 1 nimetatule esitama oma pädevale asutusele kirjelduse kõikidest olulistest muutustest võrreldes nimetatud direktiivi kohaselt varem mitmepoolse kauplemissüsteemi kohta pädevale asutusele esitatud teabega.
   Artikkel 9
   Kirjelduse esitamise vorm
   1.   Kui asjaomane korraldaja esitab pädevale asutusele käesoleva määruse kohaselt tema korraldatava mitmepoolse või organiseeritud kauplemissüsteemi toimimise kirjelduse, lisab asjaomane korraldaja ka lisa tabelis 1 sätestatud vormi nõuetele vastavad selged viited.
   2.   Käesoleva määrusega nõutud teabe esitamisel lisab asjaomane korraldaja viited asjakohastele sätetele mitmepoolse või organiseeritud kauplemissüsteemi eeskirjades, osaliste või asjaomaste kolmandate isikutega sõlmitud kokkulepetes või lepingutes ning siseprotseduurides ja -strateegiates.
   3.   Asjaomane korraldaja esitab käesoleva määrusega nõutud teabe oma pädevale asutusele elektrooniliselt.
   4.   Käesoleva määrusega nõutud teabe esitamisel peab asjaomane korraldaja tegema järgmist:

               a)

               määrama igale esitatavale dokumendile kordumatu viitenumbri;

               b)

               tagama, et esitatavas teabes on selgelt kirjas, millise käesoleva määruse konkreetse nõude kohta see esitatakse ning millisest dokumendist selle teabe leiab, kasutades seejuures dokumendi tuvastamiseks kordumatut viitenumbrit;

               c)

               tagama, et kui mõni käesoleva määruse nõue tema suhtes ei kehti, siis teeb ta selle kohta märkuse ja lisab põhjenduse;

               d)

               esitab selle teabe lisa tabelis 1 sätestatud vormis.

         5.   Kui kirjeldus esitatakse tegevusloa taotlemiseks, esitab samal ajal enam kui ühe teenuse pakkumist taotlev üksus üheainsa taotluse, milles on selgelt nimetatud, milliste teenuste kohta esitatud teave käib. Kui sama dokumendi arvessevõtmist soovitakse mitme tegevusloa taotluse puhul, tuleb lisa tabelis 1 sätestatud vormis teabe esitamiseks kasutada mitme taotluse raames sama dokumendi esitamisel sama viitenumbrit.
   Artikkel 10
   ESMA teavitamine
   Pädev asutus annab ESMA-le elektrooniliselt ja lisa tabelis 2 sätestatud vormis teada, et asjaomasele korraldajale on antud mitmepoolse või organiseeritud kauplemissüsteemi luba.
   Artikkel 11
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates direktiivi 2014/65/EL artikli 93 lõike 1 teises lõigus nimetatud kuupäevast.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. mai 2016

            Komisjoni nimel

            president

         Jean-Claude JUNCKER

      (1)  ELT L 173, 12.6.2014, lk 349.

      (2)  Euroopa Parlamendi ja nõukogu 15. mai 2014. aasta määrus (EL) nr 600/2014 finantsinstrumentide turgude kohta ning millega muudetakse määrust (EL) nr 648/2012 (ELT L 173, 12.6.2014, lk 84).

      (3)  Euroopa Parlamendi ja nõukogu 24. oktoobri 1995. aasta direktiiv 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, 23.11.1995, lk 31).

      (4)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).

      (5)  Euroopa Parlamendi ja nõukogu 21. aprilli 2004. aasta direktiiv 2004/39/EÜ finantsinstrumentide turgude kohta, millega muudetakse nõukogu direktiive 85/611/EMÜ ja 93/6/EMÜ ning Euroopa Parlamendi ja nõukogu direktiivi 2000/12/EÜ ja tunnistatakse kehtetuks nõukogu direktiiv 93/22/EMÜ (ELT L 145, 30.4.2004, lk 1).

      LISA

         Vormid

         Tabel 1

         Mitmepoolsete kauplemissüsteemide ja organiseeritud kauplemissüsteemide esitatav teave

                  Asjaomane korraldaja, kelle kohta taotlus esitatakse

                  Asjaomane rakendusmääruse (EL) 2016/824 artikkel

                  Dokumendi viitenumber

                  Dokumendi pealkiri

                  Dokumendi peatükk või jagu või lehekülg, kus teave on esitatud, või teabe esitamata jätmise põhjus

         Tabel 2

         ESMA-le saadetav teave

                  Teatav pädev asutus

                  Asjaomase korraldaja nimi

                  Korraldatava mitmepoolse või organiseeritud kauplemissüsteemi nimi

                  Turu tunnuskood

                  Mitmepoolse või organiseeritud kauplemissüsteemi osutatavad teenused


title: Komisjoni rakendusmäärus (EL) 2015/212, 11. veebruar 2015 , milles kehtestatakse Euroopa Parlamendi ja nõukogu määruse (EL) nr 223/2014 rakenduseeskirjad seoses sellise süsteemi tehnilise kirjeldusega, millega kirjendatakse ja salvestatakse iga tegevust kajastavad andmed, mis on vajalikud seireks, hindamiseks, finantsjuhtimiseks, kontrollimiseks ja auditeerimiseks, sealhulgas andmed II rakenduskava alusel kaasrahastatavate tegevuste üksikute osalejate kohta

text:
               12.2.2015

               ET

               Euroopa Liidu Teataja

               L 36/1

         KOMISJONI RAKENDUSMÄÄRUS (EL) 2015/212,
   11. veebruar 2015,
   milles kehtestatakse Euroopa Parlamendi ja nõukogu määruse (EL) nr 223/2014 rakenduseeskirjad seoses sellise süsteemi tehnilise kirjeldusega, millega kirjendatakse ja salvestatakse iga tegevust kajastavad andmed, mis on vajalikud seireks, hindamiseks, finantsjuhtimiseks, kontrollimiseks ja auditeerimiseks, sealhulgas andmed II rakenduskava alusel kaasrahastatavate tegevuste üksikute osalejate kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2014. aasta määrust (EL) nr 223/2014, mis käsitleb Euroopa abifondi enim puudustkannatavate isikute jaoks, (1) eriti selle artikli 32 lõike 8 teist lõiku,
   ning arvestades järgmist:

               (1)

               Komisjoni rakendusmäärusega (EL) nr 463/2014 (2) on kehtestatud sätted, mis on vajalikud programmide ettevalmistamiseks. Et tagada selliste programmide rakendamine, mida rahastatakse Euroopa abifondist enim puudust kannatavate isikute jaoks, on vaja kehtestada määruse (EL) nr 223/2014 kohaldamiseks täiendavad sätted.

               (2)

               Määruse (EL) nr 223/2014 artikli 32 lõike 2 punkti d kohaldamiseks on vaja kehtestada tehniline kirjeldus süsteemi jaoks, millega kirjendatakse ja salvestatakse elektrooniliselt iga tegevuse andmed, mis on vajalikud seireks, hindamiseks, finantsjuhtimiseks, kontrollimiseks ja auditeerimiseks.

               (3)

               Andmete kirjendamise ja salvestamise süsteemi üksikasjalik tehniline kirjeldus peaks olema piisavalt dokumenteeritud, et tagada kontrolljälg, mis võimaldaks tõendada vastavust õigusnõuetele.

               (4)

               Andmete kirjendamise ja salvestamise süsteem peaks sisaldama ka asjakohaseid otsinguvahendid ja aruandluse funktsioone, et süsteemis salvestatud andmeid saaks hõlpsasti hankida ja koondada seireks, hindamiseks, finantsjuhtimiseks, kontrollimiseks ja auditeerimiseks.

               (5)

               Käesoleva määrusega ette nähtud meetmed on kooskõlas enim puudust kannatavate isikute Euroopa abifondi komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Üldsätted
   Andmete kirjendamise ja salvestamise süsteem, millele on osutatud määruse (EL) nr 223/2014 artikli 32 lõike 2 punktis d, peab vastama tehnilisele kirjeldusele, mis on sätestatud artiklites 2–5.
   Artikkel 2
   Andmete ja dokumentide ning nende terviklikkuse kaitse ja säilitamine
   1.   Juurdepääs süsteemile peab põhinema eelnevalt kindlaks määratud õigustel eri liiki kasutajate jaoks ning juurdepääs tuleb peatada, kui see ei ole enam vajalik.
   2.   Süsteemis peetakse logi dokumentide ja andmete iga salvestuse, muudatuse ja kustutuse kohta.
   3.   Süsteem ei tohi võimaldada elektroonilise allkirjaga dokumentide muutmist. Ajatempel, mis näitab elektroonilise allkirjaga dokumendi salvestamist, peab olema genereeritud ja seotud konkreetse dokumendiga ega tohi olla muudetav. Kõnealuste dokumentide kustutamine tuleb registreerida vastavalt lõikele 2.
   4.   Andmeid varundatakse regulaarselt. Varusüsteem, mis sisaldab kogu elektrooniliste failide hoidla sisu koopiat, peab hädaolukorras olema viivitamata kasutusvalmis.
   5.   Elektrooniline hoidla peab olema kaitstud selle terviklikkuse kadumise või muutmise mis tahes ohu eest. Kaitse peab hõlmama füüsilist kaitset ebasobiva temperatuuri ja niiskuse eest, tulekahju ja varguse avastamise süsteeme ning asjakohaseid kaitsesüsteeme viirusrünnaku, häkkerite ja mis tahes muu loata juurdepääsu vastu.
   6.   Süsteem peab võimaldama andmete, vormingute ja arvutikeskkonna migratsiooni selliste vaheaegadega, mis on piisavad, et tagada dokumentide ja andmete loetavus ja kättesaadavus määruse (EL) nr 223/2014 artikli 51 lõikes 1 osutatud ajavahemiku lõpuni.
   Artikkel 3
   Otsingu- ja aruandlusfunktsioonid
   Süsteem peab hõlmama:

               a)

               asjakohaseid otsinguvahendeid, mis võimaldavad hõlpsasti hankida dokumente, andmeid ja metaandmeid;

               b)

               aruandlusfunktsiooni, mis võimaldab koostada aruandeid vastavalt eelnevalt kindlaks määratud kriteeriumidele, eelkõige andmete puhul, mis on sätestatud komisjoni delegeeritud määruses (EL) nr 532/2014 (3);

               c)

               võimalust salvestada, eksportida või printida punktis b osutatud aruandeid või linki seda võimaldavale välisele rakendusele.

         Artikkel 4
   Süsteemi dokumentatsioon
   Korraldusasutus esitab üksikasjaliku ja uuendatud funktsionaalse ja tehnilise dokumentatsiooni süsteemi toimimise ja omaduste kohta, mis on taotluse korral kättesaadav asjakohastele üksustele, kes vastutavad programmi haldamise eest, komisjonile ja Euroopa Kontrollikojale.
   Esimeses lõigus nimetatud dokumentatsioon peab sisaldama tõendeid määruse (EL) nr 223/2014 rakendamise kohta asjaomases liikmesriigis.
   Artikkel 5
   Teabevahetuse turvalisus
   Kasutatav süsteem peab olema kaitstud asjakohaste turvameetmetega seoses dokumentide salastatuse taseme, infosüsteemide ja isiklike andmete kaitsega. Need meetmed peavad olema kooskõlas rahvusvaheliste standardite ja siseriiklike õigusaktide nõuetega.
   Esimeses lõigus osutatud turvameetmed peavad kaitsma võrke ja andmeedastusvahendeid, kui süsteem suhtleb muude moodulite ja süsteemidega.
   Artikkel 6
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. veebruar 2015

            Komisjoni nimel

            president

         Jean-Claude JUNCKER

      (1)  ELT L 72, 12.3.2014, lk 1.

      (2)  Komisjoni rakendusmäärus (EL) nr 463/2014, 5. mai 2014, millega kehtestatakse vastavalt Euroopa Parlamendi ja nõukogu määrusele (EL) nr 223/2014 (mis käsitleb Euroopa abifondi enim puudustkannatavate isikute jaoks) liikmesriikide ja komisjoni vahelise elektroonilise andmevahetussüsteemi suhtes kohaldatavad tingimused (ELT L 134, 7.5.2014, lk 32).

      (3)  Komisjoni delegeeritud määrus (EL) nr 532/2014, 13. märts 2014, millega täiendatakse Euroopa Parlamendi ja nõukogu määrust (EL) nr 223/2014, mis käsitleb Euroopa abifondi enim puudust kannatavate isikute jaoks (ELT L 148, 20.5.2014, lk 54).